PHLEGMATIA  ALBA 
D OLENTE. 


DISSERTATIO 

IN  AUGURALIS  MEDICA 

QUAM 

CONSENSU  ET  AUCTORITATE  GRATIOSI 
MEDICORUM  ORDINIS 

IN 

UNIVERSITATE  LITERARIA  BEROLINENSI 

UT  SUMMI 

IN  MEDICINA  ET  CHIRURGIA  HONORES 
RITE  SIBI  CONCEDANTUR, 

DIE  XXVIII,  M.  MARTII  A.  MDCCCXXVI. 

H.  L.  Q.  S. 

PUBLICE  DEFENDET 

AUCTOR 

georgius  reu  ter 

6UNDENSIS  -FOMERANUS. 


OFPONENTIBU88 
MOLINEUS,  DR. 
BECKHAUS,  dr. 
REINIIARDT,  dd. 


BEROLINL 

FORMIS  bruschckianis. 


'»ij 


■ 

• 

* 

' 

. 

t- 

>t ' , 

' 

. 


I ♦ 


' ■ 

R,^5  bM 


Morbi  descriptio. 


!Morbum  recentioribus  demum  temporibus  se 
ostendisse  curantibus,  parum  credi  potest,  licet 
vetustiorum  nemo  status  huiusce  morbosi  de- 
scriptionem nobis  tradiderit,  ex  qua  colligi  potuis- 
set, peculiari  eum  nomine  morbum  appellasse. 

Maurisavium  igitur  auctorum  primum  de- 
prehendimus , qui  pluribus  eum  exposuerit  in 
tractatu  suo  de  foeminarum  morbis,  quo  factum 
est,  ut  et  alii  animum  intenderent  in  describen- 
dum illum,  *quem  l’enflure  des  jambes  appellave- 
rat. Mox  cupido  dissipandarum  tenebrarum,  in 
quibus  morbi  originem  reliquerat,  Anglorum 
quoque  medicos  invasit,  qui  tamen  ita  rem  trac- 
taverunt, ut  morbi  causa  proxima  adhuc  lateat. 
Germanorum  quoque  nonnulli  rem  passim  atti- 


gerunt 

Nomina,  quae  morbo  huic  rarissimo  impo- 
suerunt auctores,  haec  sunt:  Phlegmatia  alba 

dolens.  Oedema  lacteum.  Oedema  puerperarum. 
Phlegmatia  alba  dolens  puerperarum.  Scelalgia 
puerperarum-  Ischias  a sparganosi.  Infiltration 
laiteuse*  Enflure  des  jambes  laiteuse,  White 
leg.  Weisse  Schenkelgeschwulst  der  Wochne- 
rinnen. 

Morbus  praecipue  mulieres  invadit,  aut  gra- 
vidas, aut,  id  quod  saepissime,  puerperas,  spatio 
post  partum,  quod  alii  propius,  alii  remotius  ob- 
servarunt, ita,  ut  intra  nycthemerum  nemo, 
nemo  sex  praeterlapsis  hebdomadibus , dolores 
primos  foetas  incidisse  referre  possit*  Gravidi- 
tatis autem  quo  mense  partum  ferentes  propen- 
siores sint,  ad  morbum  sibi  conciliandum,  neque 
in  auctorum  scriptis  reperi,  nec  ipse  scio* 

Graviditatem  vero  cum  puerperio  in  sexu 
sequiori  primas  agere  partes,  eo  constat,  quod 
exemplum  nemo  protulerit,  ubi  de  puella  agatur, 
hoc  morbo  correpta,  quae  viro  nondum  admisso 
graviditatis  munera  evitaverat.  Tria  vero  virorum 
exempla,  ab  Anglis  White,  Simmons  et  Sankey 
relata,  satis  probant,  viros  rarissime  praeditos  esse 
hac  ut  dicam  productivitate  ad  morbum  colendum, 
quae  in  mulieribus  viget,  quae  partum  ediderant. 
Sed  de  his  infra  uberius. 

Locus,  quem  prae  omnibus  morbus  allicere 


soler,  in  extremitatibus  inferioribus  nobis  obvenit, 
sed  brachia  quoque  morbum  suscepisse,  rarioribus 
adnumerant  Callisen  et  Casper. 

Stadium,  quod  prodromorum  dicas,  fere  nul- 
lum ; neque  iis  casibus,  quibtis  paulo  post  partum 
morbus  se  ostenderat,  neque  iis,  ubi  multorum 
dierum  valetudinem  secutus  erat;  nec  ex  partus 
decursu  leviori  aut  graviori  coniecturam  facere 
licet  de  morbo  imminente,  quia  saepissime  mu- 
lieres doloribus  atrocissimis  cruciatae  ob  partum 
pedibus  editum,  aut  quibus,  pelvi  angustiore, 
forcipe  succurri  debuerat,  detrimentum  nullum 
inde  acceperant;  hae  contra,  quae  absque  magno 
conamine  pepererant,  splendidissima  gavisae  vale- 
tudine, hoc  morbo  subito  oppressae  vix  mortem 
effugere  potuerant,  nec  nisi  per  longum  temporis 
spatium  lecto  affixae. 

Vehemens  primum  oritur  dolor  e regione 
plerumque  inguinali,  interdum  etiam  ex  osse 
sacro,  e genu,  aut  in  extremitatibus  superioribus 
e fovea  axillari,  totum  quam  celerrime  occupans 
membrum,  cuius  ne  punctum  quidem  sine  atro- 
cissima  aegrae  sensatione  tangas,  et  ne  ex  se 
ipsa  dolorem  accipiat,  motum  quam  maxime 
muscularem  anxia  animo  evitare  studet* 

Febrem  non  semper  doloris  ortum  comitan- 
tem invenimus,  sed  si  adest,  in  exacerbationibus, 
quae  vespertino  tempore  subveniunt,  deliriis  in- 

terdum  aegrotae  animum  occupatum  vidimus; 
neque  haec  desunt  symptomata,  quibus  de  tubi 
intestinalis  affectione  certiores  fiamus* 

Dolor  interdum  decursum  nervorum  sequitur, 
et  nervus  praecipue  cruralis  cum  obturatorio 
malum  mentiuntur  ischiadicum,  quod  anterius 
vocamus , contemta  ipsa  paene  febris  remissione* 
Primi  haec  stadii  symptomata  nominare 


placuit. 


Surgit  nunc  altero  aut  tertio  die  post,  tumor, 


qui  sensim  e loco  illo,  quem  dolor  primum  cru- 
ciaverat, deorsim  extenditur,  ita  ut  dolente  re- 
gione inguinali,  vulvae  labia,  et  latus  femoris 
internum  distenta  deprehendimus*  Mox  totum 
femur,  et  paulo  post,  genu  excessis  finibus,  crus 
simili  modo  afficitur;  et  in  ipsum  pedem  tumor 


traducitur,  doloribus  paululum  recedentibus.  Sed 
accidit  interdum,  ut  et  crure  servato,  pes  malo 
maneat  immunis;  tumor  femur  tantum  amplec- 
titur, quod  duplicem  sani  amplitudinem  excedit* 
Labiorum  vulvae  saepissime  id  tantum  intumes- 
cit, quod  in  latus  femoris  spectat,  cui  malum 

insidet* 

Sed  tumoris  huius  naturam  distinctius  pin- 
gam necesse  est,  quae  longe  aliam  sese  praebet, 
quam  crederet , qui  animum  adverterat  ad  ea, 
quae  ante  acta  eunt. 

Tumor  enim  haud  rubet,  neque  cutis  color 


in  alium  mutatur,  et  ne  a nomine  recedamus, 
qui  pluribus  placuit,  punctis  rarissime  perpaucis, 
aut  vibicibus  colore  rubicundo  obsitus  est;  sed 
albescens , et  ob  distentionem  nimiam  renitens 
nullo  corporis  motu  aut  situ  mutatur,  foveam 
nusquam  • impressi  digiti  retinet,  sed  elasticum 
aut  duriorem  ubique  se  praebet.  Calor  auctus  in 
iis  partibus,  quas  tumor  tenet  tam  sensiles,  ut 
non  sine  magnis  doloribus  digitis  tentari  perfe- 
rant, nec  inipune  moveantur* 

Haec  omnia  intra  trium  saepissime  dierum 
spatium  fieri  solent , tertium  ut  incipiat  morbi 
stadium,  cuius  qui  viderit  decursum,  quae  de 
prognosi  infra  dicenda  essent,  facile  componere 
sibi  potest. 

Tumor  eandem , quam  e stadio  secundo 
apportaverat  formam,  et  in  hoc  retinet  per  ali- 
quot hebdomades,  quibus  praeterlapsis  interdum 
extremitatem  adhuc  liberam  occupat,  ita  vero,  ut 
intumescendam  hydropicam  appellare  posses*  Et 
ille,  qui  primus  aderat,  oedematis  nunc  magis 
se  induit  natura,  foveamque  sibi  retinet  impres- 
sam* Pristinam  autem  valetudinem  recuperare 
perpaucis  contigit  aegrotis,  quae  per  plures  insuper 
hebdomades  auxilium  nostrum  imploraverant,  ut 
a doloribus  acerrimis  liberentur*  Tumor  enim 
eodem  ordine,  quo  impetum  fecerat,  decrescere 
tum  solet,  'ne  vestigium  sui  relinquens;  sed  proh 


dolor!  rarissime  evenit*  Sunt  qui  hoc  intra 
duas  , alii  qui  intra  octo  hebdomades  observarunt, 
nec  eos  taceam,  qui  morbum  longius  se  pro- 
traxisse tradiderunt.  Signa,  quae  critica  se  prae- 
berent, nulla,  neque  ex  urina,  neque  e diaphoresi 
exitum  hunc  indicant,  quamvis  ex  iis  de  febris 
statu  mitiore  coniicere  licet*  Interdum  autem, 
sed  inter  rarissimos  obvenit  casus,  pustulis  cu- 
taneis copiosissime  prorumpentibus  morbus  iudi- 
catur  observante  Callisen.  Adsunt  exempla,  et 
quidem  plurima,  in  quibus  res  aliter  sese  habet. 
Et  tumor  quidem  abit,  sed  mutationibus,  quae 
in  articulis  factae  sunt,  aut  in  musculis,  quibus 
ossa  moventur,  aegrota  altero  pede  clauda  per 
reliquum  vitae  tempus  incedere  cogitur.  Lympha 
enim  plastica,  quam  inter  musculos  in  telam 
cellulosam  reperimns  secretam,  omnes  hae  partes 
ita  concrescunt , ut  motui  porro  inservire  neque- 
ant, et  curvato  genu  crus  femori  attrahatur* 
Interdum  etiam,  resoluto  tumore,  extremitas  de- 
bilitata remanet.  Suppuratione  rarius  deliquescit 
tumor,  quod  si  fit,  canaliculis  totum  femur 
effossum  videmus,  qui  ut  sanentur,  maxima  opus 
est  cura  per  longum  temporis  protracta. 

Mortem  finem  imposuisse  rei  rarissime  evenit, 
sed  non  habemus,  ut  topicum  accusemus  malum 
ita  arctare  vitam,  ut  longius  produci  non  posset; 
febris  potius  aut  atrocitate,  qua  morbi  initio  sae- 

vit,  in  symptomatum  exacerbatione  diebus  solitis 
necat;  aut  suppurationi  accedens  vires  consumit, 
mortemque  adducit  hecticam,  cuius  et  Capuron 
afFert  exemplum  mulieris  , quae  ab  affectione 
syphilitica , ante  graviditatem  sibi  conciliata,  non- 
dum plane  liberata  erat. 

Morbum  acutum  esse,  nemo  contendet. 

Diagnosis. 

Compositis  his,  quae  de  origine,  forma  et 
decursu  huius  morbi  diximus,  nemo  committet, 
ut  alium  cum  hoc  commutaret.  Sed  ut  'cuique 
persuasum  hoc  sit,  illos  proferam,  qui  proxime 

I 

ei  accedunt. 

Ab  oedemate  hydropico  frigido  facile  eo 
distinguitur  morbus  noster,  quod  a partibus 
superioribus  deorsum  pergat,  tumor  caleat,  do- 
leat,  neque  foveam  impressam  retineat;  oedema 
contra  inverso  ordine  partes  aggreditur,  malleolo- 
rum primum  regio  tumescit,  e qua  tumor  mollis, 
frigidus,  foveam  digito  impressam  retinens,  al- 
tius diffunditur,  pallens  quidem,  sed  nullum 
commovens  dolorem,  etsi  rudis  tangas  manibus; 
nec  caetera  desunt  signa,  quae  cachexiam  hydro- 
picam spectant,  aut  probant,  quantum  crus  acce- 
perit damni  ex  iniuriis  sibi  illatis;  neque  expe- 
rimento caremus , quo  in  diiudicando  morbo 


ducimur.  Cutis  enim,  incisione  aut  punctura 
facta,  oedema  hydropicum  magnam  liquidi,  quo 
distenditur,  copiam  dimittit,  cuius  ne  guttam 
quidem  per  loca  incisa  in  hoc  nostfb  morbo 
eflluere  videmus. 

Emphysema  quam  proferre  posset  similitudi- 
nem, mox  tactui  cedit,  qui  tumorem  significat 
elasticum , haud  dolentem,  quem  crepitantem 
digiti  sentiunt.  Nec  membrum  moveri  dolores 

vetant. 

Et  tumor,  quem  in'  primo  elephantiasis  sta- 
dio deprehendimus,  valde  discrepat  ab  illo,  cuius 
naturam  in  morbo  nostro  supra  descripsimus, 
ita  ut  ad  stabiliendam  diagnosin  nemo  mutationes 
illas  exspectare  debeat,  quae  integumenta  corrum- 
punt. Febris  quidem  cum  dolore  in  regione  in- 
guinali et  ipsa  adest,  sed  insidet  ille  glandulis 
inguinalibus  quae  tumuerant;  striis  rubris  tota 
variegata  extremitas  tumore  se  induit , qui  licet 
oedematis  magis  formam  prae  se  ferat,  ab  illo 
tamen  distinguitur,  quod  magno  cum  dolore  di- 
giti impressi  haud  retinet  vestigium. 

In  pseudo  quoque  sic  dicto  erysipelate,  quod 
plerumque  extremitates  inferiores  afficere  solet, 
initio  quidem  nullo  modo  e colore , quo  haud 
mutato  integumenta  communia  induta  sunt, 
coniici  potest,  in  profundis  morbum  latere.  Sed 
et  hoc  ipso  tempore,  nisi  sedes  huius  mali,  cui 

anteriorem  potissimum  cruris  partem  obnoxiam 
deprehendimus,  eo  faciat,  ut  phlegmatiam  albam 
eum  non  e’sse  facile  agnoscamus,  tactus  diagnosin 
firmat;  locus  enim  durum  et  inaequalem  se 
praebet,  quia  tela  cellulosa  inflammata  cutem 
singulis  locis  intimius  sibi  iungit.  Et  ex  livido 
colore,  paulo  post  subveniente,  certum  invenie- 
mus signum;  ne  quid  dicam  de  iis,  quae  in 
hoc  morbi  stadio  nunquam  in  phlegmatia  nostra 
reperiuntur. 

Oedema,  quod  mulierum  hystericarum  crura 
interdum  occupat,  Sydenham  pneumatosin  hyste- 
Ticam  appellavit,  neque  dubitavit,  quin  lhorbum 
nostrum  esse  diceret.  Qui  vero  decursum  longe 
alium  spectaverat,  subito  enim  surgit,  mox  eva- 
nescit, assensu  suo  haud  excipiet  sententiam  viri 
clarissimi. 

Abest  in  malo  ischiadico , ubi  illud  solum 
dolorum  fons  est,  tumor, 

Indurationern  telae  cellulosae  neonatorum  ne 
quis  permutet  cum  phlegmatia  nostra,  opus  non 
est,  ut  symptomata  illius  notissima  proferam. 


Aetiologia. 

Causae  morbi  adhuc  in  obscuris  latent,  nec 
mirum;  quas  enim  hoc  casu  maxime  accusaveras. 

illo  ne  vestigium  quidem  sui  praebent,  nec  con- 
tigit, novas  invenire,  quas  compelles.  Pensitatis 
autem  attento  animo,  quae  circa  morbi  originem 
maxima  sint  momenta,  non  possumus,  quin 
magni  aestimemus  vices  illos  aestus  frigorisque, 
quibus  puerperae  hoc  potissimum  tempore  expo- 
sitae sunt.  In  omnibus  fere  morbi  historiis, 
quae  memoriae  traditae  sunt,  refrigerium  aut 
ipsis  verbis  accusant  auctores  praecedens,  aut 
certe  morbum  incidisse  in  hoc  anni  tempus  com- 
perimus,  quo  tempestate  humida,  frigida,  maxi- 
meque  variabili  hi  praecipue  offenduntur , quibus 
magna  est  cutis  perspiratio,  quam  in  puerperis 
maximam  cernimus.  His  praecipue  casibus,  qui- 
bus morbus  longe  post  partum  mulieres  irruerat, 
eo,  quod  neglecta  tempestate,  corpus  motu  ae- 
stuans subito  frigori  submiserant,  morbum  eas 
sibi  conciliasse  constat.  Exemplum,  quo  mulie- 
rem , quae  post  partum , quem  ediderat  praema- 
turum, corpus  in  fluvio  abluerat  tempore,  quo 
boreas  aquam  tanto  induerat  frigore,  nt  tolerari 
vix  posset,  morbus  prostraverat,  Capuron  afleit. 

Antiquiores  scriptores  lactis,  locchiorumque 
fluxum  impeditura  maximi  in  hoc  morbo  mo- 
menti censuerunt;  quo  iure  nescio.  Ex  praece- 
dentibus enim  constat,  morbum  non  semper  hoc 
sibi  sumere  tempus,  quo  foeminarum  mammae 
lacte  distenduntur,  uterusque  profluvio  illo  ab  iis 

liberatur  partibus , quae  parieti  eius  internae  in- 
sederant, aut  e substantia  se  contrahente  quasi 
extunduntur,  graviditatem  dico;  ut  de  iis  taceam 
exemplis,  quibus  secundo  post  partum  mense, 
postquam  locchiorum  excrelio  cessaverat,  lactis- 
que secretio  vix  apparens  statim  suppressa  erat, 
morbus  tamen  se  ostendebat.  Saepissime  autem 
evenit,  secretiones  has  turbari  sine  ulla  extremi- 
tatum ‘ offensione,  neque  rarius,  lactem  largius 
effundi , durante  morbo.  Itaque  in  aperto  est, 
nihil  in  hoc  morbo  fluidis  illis  esse  tribuendum, 
quae  perturbata  tam  diu  pertimuerant  medici ; ne 
hoc  quidem  in  eorum  partem  verti  potest,,  exem- 
pla existere,  in  quibus  effluvia  haec  cessaverint; 
secretiones  enim  minui,  in  omnibus  febribus  vi- 
demus. 

Animi  commotiones,  quorum  accusationem 
in  scriptoribus  nonnullis  legimus , missas  facia- 
mus. 

Causis  vero,  ad  hunc  morbum  praedisponen- 
tibus  auctam  adnumerare  oportet  extremitatum 
inferiorum  sensilitatem  , quarum  per  graviditatis 
tempus  iniuriae  maximae  erant,  ita  ut  novis  illis 
succumberent,  quas  partus  paraverat. 

De  causa  proxima  lis  adhuc  sub  iudice  est. 

Vasa  quaedam  lymphatica,  ab  impetu  rupta, 
quo  foetus  in  pelvi  angustiore  marginibus  insi- 
det acutis,  'magnam  hanc  lymphae  copiam  edere, 

obliterato  trunco,  qui  ramos  susceperat,  White 
docuit;  neque  defuerunt,  quibus  haec  quam  maxi- 
me placuerit  opinio.  Sed  multa  sunt,  quae  con- 
tra dicantur: 

Neque  enim  unquam  evenit,  ut  ipso  hoc 
vulnere  demonstrato,  extra  coniecturae  fines  res 
posita  sit,  neque  sati3  liquet,  quomodo  ita  dilace- 
rari possint  vasa*  Anastomosibus  enim  innume- 
ralibus latex  ille  lymphaticus  truncis  superioribus 
adducitur,  et  imperviis  his,  per  illas  patet  via, 
quo  cautum  est,  ne  aliquid  accipiant  damni,  etsi 
durante  graviditate  ab  utero  premerentur*  Et 
pelvim  ipsam  quod  accuset,  non  habet,  neque 
enim  intelligi  potest,  quae  sit  causa  vasorum 
rupturae  in  illa,  quae  satis  amplam  sese  prae- 
buerat; nec  unice  exstant  exempla  mulierum 
morbo  oppressarum,  quibus  pelvis  male  formata 
vituperabatur.  Dolorum  etiam,  quos  sequitur 
tumor,  causam , huic  tribuendam  esse  vasorum 
rupturae,  nequaquam  probari  potest;  et  haec 
desideratur  explicatio,  quomodo  morbus  in  extre- 
mis superioribus  procedat*  Quae  lactis,  fluxus- 
que locchiorum  in  extrema  inferiora  metastasi  m 
morbo  hoc  oriundo  abscribendae  sint  partes,  lam 

eupra  pluribus  refutavimus. 

Multa  vero  sunt,  quae  probentur  in  opinione 
Antonii  Petiti,  qui  vasorum  lymphaticorum  et 
glandularum  in  quas  coeunt,  veram  inflamma- 


tionem  accusat,  quae  omnia  praebeat  symptomata 
quorum  mentionem  fecimus ; secl  magis  mihi 
videntur  vasa  illa  in  dolorum  demum  societatem 
vocari  inflammatione,  in  partibus  saeviente  ad- 
iacentibus.  Vasa  enim  lymphatica  , idiopathica 
adfecta  inflammatione,  longe  aliter  sese  habent: 
doloribus  fere  nullis,  vibices,  colore  rubicundo 
cutem  tingentes,  vasis  inflammati  denotant 
cursum,  eoque  maiorem  deprehendimus  illorum 
copiam,  quo  ditior  sit  istis,  locus  adfectus.  In- 
flammatio facile  discutitur..  Glandulae  vero  lym- 
phaticae inflammatione  ita  ofFenduntur,  ut  quas 
modo  non  visus,  ne  tactus  quidem  detexerat, 
tanta  prodeant  mole,  ut  ovi  saepissime  gallinacei 
magnitudinem  excedant,  quod  et  duritie  superare 
solent.  Bubonum  acceperunt  nomen  notissimum, 
nec  opus  est  enarrare,  qui  sit  eorum  decursus, 
qui  finis,  ut  pateat,  in  hoc  nostro  morbo,  in 
quo,  initio  quidem,  nec  vibices  illi,  nec  bubones 
nobis  obveniunt,  haud  ita  magnas  eorum  esse 
partes,  quas  auctores  illis  tribuerant. 

Neque  haec  mihi  placet  opinio , quam  iis, 
quas  supra  attulimus  praeferendam  censuit  Hull; 
„nervos  inflammari  cum  vasis  sanguiferis  primo- 
,,rum  ordinum,  telaque  mucosa, “ quia  multum 
interest  inter  symptomata,  quae  in  utroque  morbo 
conspiciuntur,  ita  ut  expositis  illis,  quae  *vasa 
denuntiant  inflammata,  aut  quibus  de  nervorum 


inflammatione  certiores  fimus,  nemo  sit  creditu- 
ru8  phlegmatUe  albae  eandem  esse  . causam. 
Quibus  enim  decursus  superficiei  proximus  est 
arteriarum,  duriores  tactui  se  praebent  inflamr 
matae,  nec  sine  doloribus  satis  magnis;  pulsus 
infra  locum  inflammatum  omnino  non,  supra 
autem  ictu  maiore  percipitur;  cordis  motus  sueto 
vehementior;  membrum  ut  moveatur  nihil  ob- 
stat, sed  dum  sensu  omni  caret,  plagis  interdum 
coeruleis  obtegitur , quas  tumor  sequitur  colore 
sordido  totum  amplectens,  et  frigore  docemur 
emortuum  esse,  nutritione  impedita  ex  arteria- 
rum obliteratione , quae  inflammatae  semper 
clauduntur.  Rarissimis  praeterea  iste  morbus 
adnumerandus  est.  Quod  vero  de  nervorum  af- 
fert irritatione  inflammatoria,  non  possumus,  quin 

et  in  nostrum  vertamus  partem. 

Ex  alia  quadam  causa  nervos  affectos,  neque 
tamen  inflammatos  esse,  ex  sententia  clariss,  AI- 
bers  est,  sed  coniectura  magis  hoc  eruisse  vide- 
tur, quam  ut  e rei  natura  depromserit. 

lam  cum  varias,  quas  hactenus  recensuimus, 
virorum  clarissimorum  sententias,  veram  a g 
nuinam  huius  morbi  naturam  non  apperuisse 

demonstratum  sit,  liceat  nobis  proferre  , quam 

ipsi,  monstrante  viam  llb  Himly,  prae  caeteris 
amplectendam  censuimus  sententiam,  c 81 

foru.se,  quae  proxime  ad  veritatem  accedere 

nobis  videntur , non  omnibus  ea  probaverimus, 
credamus  potius,  impares  nos  fuisse  muneri,  quod 
suscepimus,  quam  ut  in  viri  clariss.  culpam 

vertatur. 

Ab  illo  enim  accepimus,  quibus  non  possu- 
mus non  assentiri : 

,, morbum  inflammationem  esse  rheumaticam, 
quae  iuxta  cum  tunicis  fibrosis  , quarum  in  loco 
adfecto  maximam  deprehendimus  copiam,  neu- 
rilema  sibi  occupat  nervorum,  quorum  h.iec  re- 
gio ditissima  est;  ita  ut  morbi  similitudo 
quaedam  appareat  cum  malo  isto,  quod  nomine 
ischiadici  perhibetur , neque  tamen  ea  dispareat 
forma,  qua  affectionem  rheumaticam  dicere  licet, 
graviditatis  tamen  statu  modificatam.  “ 

ln  adversariorum  numero  inulti  sunt,  qui- 
buscuin  certamen  haud  inirem,  nisi  cum  inflam- 
mationem vasorum  lymphaticorum  morbi  causam 
dicerent,  habitu  tamen , quo  interdum  se  induit 
morbus,  eo  perducerentur,  ut  affectionem  rheu- 
maticam agnoscerent,  certos  limites  inter  utram- 
que assignari  non  posse  statuissent,  species  adeo 
dixissent  eiusdem  generis. 

Iam  igitur,  qui  nobiscum  sententiae  verita- 
tem deprehendere  velit,  ea  revocet,  quae  supra 
de  morbi  origine  et  decursu  monuimus. 

In  omnibus  fere , quas  retulerunt  scriptores 
morbi  historiis,  refrigerationi  non  possunt,  quin 

partes  tribuerent,  quae  aut  statim  maximae  pro* 
clibant,  dolores  cientes  in  regione  inguinali,  quos 
intolerabiles  supra  descripsimus,  (tertiam  videas 
morbi  historiam  a clariss.  Casper  narratam),  aut 
quarum  in  totum  corpus  effectus , praeterlapso 
illo  trium  dierum  intervallo  , ut  saepissime  fieri 
solet,  in  iis  se  ostendebant,  qui  tempestatis  vicis- 
situdinibus se  exposuerant. 

Duplicem  exinde  rationem  statuamus,  qua 
damnum  lioc,  quod  refrigerium  corpori  inflixe- 
rat, manifestatur:  aut  enim  malum  exoritur 

topicum  sine  febre,  aut  febrem  primam  inveni- 
mus, locum  vero,  quo  morbus  libenter  versatur, 
paulo  post  affectum.  Rheumatismi  acuti,  sive 
febrilis,  sive  non  febrilis,  facies  facile  cognos- 
citur. 

Febris  naturam  ut  probem  rheumaticam, 
nemo  me  reprehendet,  si  arteriarum  pulsum 
testem  profero,  cuius  in  sexagesima  horae  parte 
ictus  100  — no  sueto  duriores,  plenioresque 
medici  se  praebent  digitis,  nec  minus  perturba- 
tiones illas,  quibus  digestionis  systema  vexatur; 
neque  praeteream  dolores,  musculos  lancinantes. 
Febrem  et  raro  cum  frigore  magno  incipere,  ct 
versus  tempus  vespertinum  exacerbari,  etiam  ad 
nostram  de  illa  sententiam  facit,  refrigeratione 
praecedente  magis  adhuc  comprobatam. 

Extremitates  inferiores  morbo  corripi,  nemo 

miretur,  qui  magnas  respexerit  iniurias,  quas  aut 
durante  graviditate,  aut  inter  partum  ipsum  acce- 
perunt, ductus  experientia,  morbum  has  sibi  su- 
mere partes,  quae  debilitatae  impetum  depellere 
haud  possint;  extremitates  autem  inferiores  iniu- 
riis  istis  infirmari,  nemo  nescit. 

Cur  autem  extremorum  alterum  modo  morbo 
succumbat,  perinde  latet,  atque  causa,  cur  saepe  al- 
terum tantummodo  oculorum  inflammatione  rheu- 
matica alFectum  videmus,  qua  cum  et  haec  inter- 
cedit similitudo,  quod  liberato  altero,  in  alterum 
plerumque  transsiliat  inflammatio. 

Moneat  quidam , inflammationem  rheumati- 
ticam  aliter  se  habere,  tumorem  eximium  aut 
plane  deesse,  aut  vero  leviorem  adesse,  exituin- 
que  plane  differre  ab  illo  phlegma tiae  albae;  sed 
liceat  mihi,  mentem  eius  advertere  ad  statum 
illum,  quo  quamplurimum  morbus  noster  se  of- 
fert, ita,  ut  a multis  nomen  inde  acceperit,  gra- 
viditatem dico,  aut  tempus  post  partum  proxi- 
mum, quo  constat,  parum  imminutam  esse  mu- 
lierum procreandi  facultatem,  quae  mensibus,  qui 
antecesserant,  magno  vigore  floruerat;  quibus  re- 
bus inflammationis  speciem  aliam  evadere,  ac 
vulgo  fit,  mox  dicemus. 

Ipsa  autem  ad  parturn  edendum  intentione 
virium  facta,  fatigatas  mulieres,  aptiores  esse,  ad 
damna  accipienda,  quibus  vitae  illa  conditione, 

qua  lecto  affiguntur,  viam  non  claudunt,  notissi- 
mum est.  Maximum  vero  accipiunt  incommodum  ex 
refrigerio,  quod  aucta  cutis  exhalatione  evitare  vix 
possunt;  et  qui  sint  efFectus  eius,  supra  demonstra- 
vimus. 

Pervenimus  ad  locum  illum,  quo  puerperas 
rheumatica  affectione  correptas  videmus;  restat 
vero,  ut  explicemus  differentias,  quae  multos  ab- 
sterruerunt, quin  rheumatismum  illam  appella- 
rent. 

Inflammationum  in  puerperis  longe  alius 
exitus  est,  ac  si  tempore,  quo  sexus  muneribus 
vacant,  iis  tentantur;  suppuratio  rarior,  nec  si- 
nunt gangraena  destrui  partes;  sed  maxime  stu- 
det natura,  nova  quaedam  provocare,  ad  quae 
perficienda  foettis  conformatione  se  exercuerat, 
sed  partu  sublato,  in  aliam  se  convertit  par- 
tem, quo  stimulus  eam  vocaverat,  statuque  vaso- 
rum plethorico  valde  adiuta,  ditissimam  lymphae 
coagulabilis  copiam  effundit,  loco  cui  obtruditur, 
perniciosissimam.  Hanc  rem  cognoscas,  inflam- 
mationis rheumaticae  turbare  faciem.  Fit  enim, 
dum  tunicas  illa  fibrosas,  quibus  abundat  regio, 
vexatur,  et  neurilema  occupat,  quod  in  nervis  cras- 
sioribus, (neque  enim  ischiadicus  nervus  cum 
crurali,  tenuioribus  sunt  adnumerandi)  ita  muta- 
tur, ut  structurae  fibrosae  similitudinem  quandam 

prae  se  ferat,  unde  dolores  illi  nascuntur,  quos 
diximus,  nervorum  illorum  decursum  sequi.  In 
stadio  illo,  quod  morbi  secundum  nominavimus, 
magna  haec  lymphae,  quam  dicunt  plasticam, 
moles,  telae  cellulosae  immittitur,  nec  desunt 
signa,  quibus  ea  de  re  certiores  fimus:  incipit 

J 

enim  femur  distendi,  paululum  minutis  doloribus, 
qui  tamen  ne  plane  evanescant,  ipsa  hac  partium, 
quibus  continetur , tensione  magna  impeditur. 
Morbus,  quas  primas  vexaverat  paries,  et 
stadiis  quoque  sequentibus,  prae  caeteris  adit; 
tumor  inde  e femore  in  crus  propagaLur,  pedem- 
que ultimum  allicit. 

Omnia  autem  haec  in  interioribus  fiunt  par- 
tibus, et  cutis,  qua  obteguntur,  textura  adeo  ab 
his  discrepat,  quae  sedem  potissimum  praebent 
inflammationi  rheumaticae,  ut  in  societatem  illa- 
rum, quas  ceperat,  haud  vocata,  effectibus  tantum 
eius  offendatur,  doleatque,  valde  distorta. 

Ne  autem  his,  quae  primo  intuitu  in  rheu- 
maticis inflammationibus  mira  videntur,  ab  hoc 
demoveamur  vestigio,  ea  contemplemur,  quae  si 
accidunt,  rheumatismi  naturam  non  oppugnare 
constat.  Rheumaticam  inflammationem  tumore 
hydropico  saepissime  iudicari  constat,  quocum 
simul  abeunt  dolores.  Quae  tum  aquosa  exha- 
lantur, in  .nostro  inorho  lymphatica  se  praebent, 
qua  tamen  re,  ut  intelligamus,  rheumaticam  mali 

naturam  male  esse  tectam,  hanc  respiciamus  fa- 
ciem, qua  tumor  se  induit,  tempore  ab  origine 
remotiore,  quae  et  extremitate  alteri  accedit,  si 
in  illam  morbus  transsilierat,  quam  magis  hydro- 
picam novimus. 

Hanc  si  amplecteris  de  morbo  sententiam, 
nihil  iam  impedit,  quin  etiam  de  extremitatum 
superiorum  affectione  recte  iudicari  possit. 


Cura. 

Morbum  hunc,  quem  gravissimum  hucusque 
persecuti  sumus,  ut  antevertamus,  maxima  opus 
est  cura,  ne  remediorum,  quae  experientia  nos 
docuit,  in  illum  inefficaciam  iterum  sentiamus. 

Evitet  igitur  puerpera  tempestatis  illas  vicis- 
situdines, quas  perniciosas  ei  supra  novimus; 
puerperii  sudorum  nec  sit  impatiens,  nec  eos 
augeat  nimis;  ne  prodeat  in  aperta,  diebus  partui 
proximis,  non  nisi  vestimentis  saltem  munita 

contra  tempestatis  iniurias. 

Haec  quae  poscit  cura  prophylaclica , maioris 

sunt  momenti,  quam  remedia  illa,  quorum 
avertendo  morbo  laudes  maximae  erant.  Sum 
irium  inter  haec  locum  tenebat  Kali  sulphuncum, 
quod  tanquam  lactifugum  a veteribus  valde 
aestimabatur;  ab  illo  autem  tempore,  quo  a lactis 

timore  in  hoc  morbo  liberati  sumus,  remedium 
quoque  illud  a suo  descendit  loco,  primarum 
tantum  viarum  perturbationibus  factis  in  auxi- 
lium vocatum. 

Quod  ad  curandi  attinet  methodum,  iam  pri- 
dem inter  se  convenerunt  medici,  aliam  eam  esse 
in  morbi  incremento,  aliam  sub  statu,  aliam  in 
decremento. 

Quod  enim  primum  descripsimus  stadium 
inflammatorium , apparatu  debellandum  est  anti- 
phlogistico,  quae  vero  ex  eo  adhibenda  sint  reme- 
dia, ipse  aegrotae  status  docet. 

Venaesectionum  usum  plures  non  probave- 
runt medici , quorum  praecipue  White  ab  iis  ab- 
horruit, quippe  quae  dolores  semper  augeant; 
sed  haud  desunt,  qui  venam  secari  laudant,  san- 
guinisque missiones  modicas.  Hirudinum  vero 
in  crura  applicatio  plurimis  placuit,  neque  dubi- 
tavit Celeberrim.  Hufeland,  venaesectionibus 
eam  semper  praeferre. 

Omnium  tamen  uLilissimus  se  praebet  Mer- 
curii usus  externus  in  forma  unguenti  cinerei, 
praemissis  hirudinibus,  et  ut  exsudationibus  illis 
obveniatnus,  haud  omittendum  est,  quantae  sint 
vires  Mercurii  dulcis,  cuius  granum  adhibeas 
singulis  horis.  Dolores  ut  levemus  paulisper. 
Opium  ei  adiungendum  est. 

Morbus  si  ita  tractatur,  nec  salibus  opus  est, 

quae  inulti  laudant,  neque  Digitali,  quam  Opio 
iun^ere  Hullio  et  Westbergio  placuit;  aritimo- 
nialia  quoque,  quorum  lauclant  virtutes  White  et 
Boer,  haud  desiderantur,  non  enim,  si  a Mercurio 
destituti  sumus,  morbum  in  stadium  secundum 
progredi  impedient.  De  diaeta  nihil  moneam, 
quam  ad  remedia  accommodes,  neque  de  iis, 
quae  ad  locchiorum  fluxum  promovendum  apta 
sint,  aut  ut  lactis  secretionem  provocemus,  si  res 
paulo  post  partum  acciderit.  Contra  morbi  natu- 
ram locum  cataplasmatis  aut  fomentis  tepidis 
tractare,  maximo  damno  esse  solet. 

Morbus  autem  saepissime,  spretis  his  omni- 
bus, in  stadio  secundo  nos  provocat  curantes; 
neque  habemus,  quod  opponamus  ei,  nisi  ipsum 
Mercurium,  cuius,  ut  resorbeantur,  quae  secreta 
sunt,  virtutem  nunc  imploramus.  Sed  et,  quae 
plurimi  specifica  dixerunt  vesicantia,  in  usum  vo- 
canda sunt,  quorum  utilitatem  praeter  Boerium 
nemo  tanti  aestimabat,  ut  intra  duodecim  horas 
morbum  se  iis  sanasse  contenderet,  Cingulum 
vesicatorium  cruri  imponatur  in  regione  genu ; 
evites  vero  locum,  cui  modo  emplastrum  ad- 
liaeruerat. 

Locus  hic  erit  fomentationum  calidarum  e 
decoctis  plantarum  aelherearum,  et  illarum,  quae 
aceto  calido  instituendae  sunt.  Diaphoreticorum 
usus  internus,  qualem  praebent  antimonialia  cum 

camphora,  aut  camphora  amtnonio  muriatico  iuncta, 
Mercurius  cum  camphora,  valcle  conveniunt.  China 
ab  Anglis  maxime  laudata,  et  his  interponi  potest. 

In  tertio  stadio  remedia  excitantia  loco  adiftota 
rem  ad  finem  perducunt , et  linimenta  saponacea 
cum  Camphora,  olea  aetherea,  fumigationes  resi- 
nosas maxime  adiuvat  fa.-cia  expulsiva.  Neque  bal- 
nea negligenda  sunt,  quorum  tepida  frigidis  ante- 
ponunt auctores,  et  Albers  non  potest,  quin  ma- 
ximas tribuat  laudes  balneis  salinis.  Electricitatem 
commendatam  vult  Callisen.  Roborantia  quae 
praebet  medicina  et  culina  maximo  usui  6unt. 

Omnibus  hisce  remediis  adhibitis,  ubi  aegro- 
tam intra  plurium  mensium  spatium  sanatam  di- 
mittimus, de  feliciori  gloriari  possumus  eventu, 
nam  haud  medici  vitio  fit,  si  longins  producenda 
est  cura. 

Tumor  si  in  abscessum  abierat,  ex  suo  capite 
tractandus  est. 


26 


Scripta,  in  quibus  de  phlegmatia  alba 

agitur : 

Mauriqeau  traite  des  maladies  des  femmes  etc* 
Paris  1718* 

White  Untersuchung  der  Geschwulst  der  Kind- 
betterinnen,  Uebersetzt.  Wien  1786* 

H.  Callisen  Systema  chirurgiae  hodiernae.  Hafn. 

Evans  in  Dunkans  medical  commentaries  Vol*  X, 

Simmons  in  London  medical  and  physical  Iour- 
nal.  1806. 

Sankey  in  Edinburgh  medical  Iournal  Vol.  X. 

Sachtleben  in  Stark  Archiv  Bd»  II. 

Hull  in  phy  sis  ch  med,  Iournal  nach  Bradley  und 
Willich,  bearbeitet  von  Kiihn*  Leipzig  1802, 

Capuron  traite  des  maladies  des  femmes.  Paris 

i8*7- 

Casper  Diss,  de  phlegmi  alb,  Halae  i819* 

Freyberg  Diss.  annotat,  in  phleg.  alb.  Hal,  i8G0* 

CURRICULUM  VITAE 
EX  DECRETO 

GRATIOSI  MEDICORUM  ORDINIS 
BEROLINENSIS  ADIECTUM. 


Ego,  Georgius  Reuter,  Sundiis  natus  eum  die 
XI.  Martii  Anni  MDCCCII.  patre  Georgio  Reuter, 
matre  Barbara,  e gente  Biioclt,  Patre  mortuo  ma- 
ter sexto  aetatis  anno  praeceptori  me  tradidit  ca- 
rissimo, puerorum  educandorum  peritissimo  Gil- 
demeister,  rerum  sacrarum  ministro,  qui  per  octo 
abhinc  annos  puerum  tam  paterno  tractavit  ani- 
mo, ut  omnibus  instructum  litteris  iuvenem, 
anno  MDCCCXVII.  ad  gymnasium  dimittere  pos- 
set, quod  tunc  temporis  Rectore  Furchau,  Sundiis 
floruit.  Primae  classi  adseriptus,  usque  ad  auctum- 
num  anni  MDCCCXX.  litteris  ibi  incubui,  eo- 
demque  tempore  ex  iussu  Regis  potentissimi,  in 
prima  centuria  secundae  Pomeraniae  cohortis,  cui 
munus  est  cuniculos  agendi,  pontesque  faciendi, 
stipendia  per  annum  merui. 

Testimonio  maturitatis  acquisito,  Berolinum 
me  contuli,  ubi  Rectore  Magnifico  111.  Lichten- 
stein  die  XXI.  Octobris  in  studiosorum  numerum 
receptus,  ab  Illust,  Rudolphi,  eo  tempore  Decano 
medicorum  ordini  adscriptus  sum. 

Annum  et  dimidium  Berolini  versantem  me 
docuerunt:  111.  Knape  osteologiam , syndesmolo- 

giam,  111.  Rudolphi  encyclopaediam  litterarum 
medicinalium,  et  anatomiam;  uterque  in  cadave- 
ribus dissecandis  me  instituit.  Interfui  lectioni- 
bus: 111.  Linit  de  geographia  physica,  de  chemia 

medicinali;  III.  Lichtenstein  de  zoologia;  Clariss. 
Turte  de  physica  experimentali;  HL  Erman  de 
magnetismo  et  electricitate;  IU.  Hayne  de  bo- 
tanice. 

Goettinsam  inde  petii,  ibique  Prorectore  111. 
Bergmann  d.  XIII.  Aprilis  A.  MDCCCXXII,  inter 
cives  academicGS  receptus,  frequentavi  praelectio- 
nes: Ilius tr.  Blumenbach  de  historia  naturali, 

physiologia,  et  anatomia  comparata;  Illustr. 
Schrader  de  botanice;  Illustr.  Stromeyer  de 
chemia  experimentali  et  pharmacia;  111.  Langen- 
beck  de  anatomia,  et  chirurgia,  cuius  in  clinico 
chirurgico  aegrotos  tractandi  methodum  diutius 
observavi;  111.  Himly  de  pathologia,  therapia 
generali  ac  speciali,  de  ophthalmologia , de 
chirurgia  medica,  et  ipso  duce  aegrotis  curandis 
operam  dedi ; 111.  Mende  de  arte  obstetricia. 

Auctumno  Anni  MDCCCXXIV,  iterum  Bero- 
linum  petii,  neque  defui  exercitationibus  clinicis 
quas  moderantur  viri  111.  Rust,  a Siebold  et 
Graefe. 

Tentamine  et  examine  rigoroso  rite  supera- 
tis, spero,  fore,  ut  dissertatione  thesibusque  de- 
fensis , summi  in  utraque  medicina  honores  in 
me  deferantur. 


THESES  DEFENDENDAE. 


i. 

Tussis  convulsiva  est  morbus  exanthematicus. 

II. 

Depressio  cataractae  extractioni  est  praeferenda. 


III. 

Fractura  olecrani  callo  sanatur. 

IV. 

Taenia  nunquam  expellenda  est. 


